**Zaključci sa 3. sjednice NVa- 25.10.2024.**

**Dnevni red:**

1. Usvajanje zapisnika s 2. sjednice Nastavničkog vijeća održane 27. rujna 2024. godine,

2. Odluka o odabiru tema za izradbu i obranu završnog rada u šk. god. 2024./2025.,

3. Prijedlog Nastavničkog vijeća za uključivanje učenika u pripremnu nastavu hrvatskoga jezika,

4. Prijedlog Nastavničkog vijeća za utvrđivanje primjerenog programa srednjeg obrazovanja za učenike s teškoćama u razvoju,

5. Pedagoške mjere,

6. Molbe učenika,

7. Razno.

**Točka 1)**

Otvara se rasprava glede teksta zapisnika 2. sjednice Nastavničkog vijeća održane 27. rujna 2024. godine. Nakon što je utvrđeno kako primjedbi i nadopuna nema, ravnateljica isti daje na glasovanje. Tekst zapisnika je jednoglasno usvojen.

**Točka 2)**

Nakon što je otvorena rasprava oko odabira tema za završni rad, iste su jednoglasno usvojene. Popisi tema prilažu se zapisniku. Ravnateljica moli nastavnike da se podijele kako bi svi imali podjednak broj tema.

**Točka 3)**

Pedagoginja J.B.A. predlaže uključivanje učenika E.M. iz 1.4 razreda u pripremnu nastavu iz hrvatskog jezika. Povjerenstvo za provjeru razine znanja hrvatskog jezika čine nastavnice S.O., D.Lj. i pedagoginja J.B.A. Prijedlog se jednoglasno prihvaća.

**Točka 4)**

Pedagoginja J.B.A. obraća se Nastavničkom vijeću sa prijedlogom utvrđivanja primjerenog programa srednjeg obrazovanja za učenika s teškoćama u razvoju, odnosno za učenika L.K. Pedagoginja iznosi prijedlog na osnovi razgovora sa majkom i učenikom, članovima Razrednog vijeća 1.1 razreda, nalaza i mišljenja psihologa, logopeda te školskog liječnika. Preporuka stručne službe i nastavnika je da učenik nastavi školovanje po redovitom programu uz individualizirane postupke iz svih predmeta. Nastavničko vijeće jednoglasno prihvaća prijedlog.

**Točka 5)**

Ravnateljica moli razrednike da predlože pedagoške mjeru opomene pred isključenje.

Razrednici razrednih odjeljenja 1.1; 1.2; 1.3; 1.4; 1.5; 2.1; 2.2; 2.3; 2.5; 3.1; 3.2; 3.3; 3.4; 4.1 i 4.2 nemaju pedagoških mjera za prijedlog.

Razrednik 2.4 razreda predlaže dvije pedagoške mjere opomene pred isključenje:

M.L. radi neprihvatljivog ponašanja prema profesorci.

N.K. radi neprimjerenog ponašanja jer je fizički nasrnuo na učenika iz razreda D. K.

Nastavničko vijeće jednoglasno izglasava pedagoške mjere opomene pred isključenje.

**Točka 6)**

Centar za pružanje usluga u zajednici Rijeka upućuje zamolbu za premještaj učenice N.G. iz Zaboka, gdje je završila 1. razred Srednje škole Zabok za zanimanje tehničar za ugostiteljstvo, za prelazak u Ugostiteljsku školu Opatija. Molba se jednoglasno usvaja te se učenica upisuje u 2.5 razred za zanimanje tehničar/ka posluživanja.

Centar za pružanje usluga u zajednici Rijeka upućuje zamolbu za premještaj učenice M.A. koja je završila prvi razred Turističko – hotelijerske škole Antona Štifanića Poreč. Molba se jednoglasno prihvaća te se učenica upisuje u 2.1 razred za smjer turističko – hotelijerski komercijalist.

Centar za pružanje usluga u zajednici Rijeka upućuje zamolbu za upis učenice J.M.T. Učenica je ponavljač prvog razreda Srednje škole Prelog i školuje se za zanimanje konobar. Zamolba se jednoglasno prihvaća i učenica se upisuje u razred 1.2 za zanimanje konobar.

Otac učenika L.C. upućuje zamolbu za prelazak učenika iz Srednje škole dr. Antuna Barca iz Crikvenice, smjer ekonomist, u Ugostiteljsku školu Opatija za zanimanje kuhar. Zamolba se jednoglasno prihvaća i učenik se upisuje u razredni odjel 1.4.

S.Š. upućuje zamolbu da se njezin sin, L.M., prebaci iz Hotelijersko – turističke škole Opatija u Ugostiteljsku školu Opatija. Učenik voli kuhanje i motiviran je za usvajanje novih znanja. Molba se jednoglasno prihvaća i učenik se upisuje u razredni odjel 1.4.

**Točka 7)**

Ravnateljica govori Nastavničkom vijeću da je u tijeku provođenje akcije Solidarnost na djelu kao zajednička akcija svih društava Crvenog križa. Pedagoginja je podijelila razrednicima kupone za sudjelovanje u kojima mogu sudjelovati i svi nastavnici.

Ravnateljica podsjeća Nastavničko vijeće da obavijeste učenike da u petak 30. listopada započinje jesenski odmor učenika i da će se nastava odvijati od ponedjeljka, 04. studenog po rasporedu A smjena ujutro i B smjena poslijepodne.

Ravnateljica informira da će se idući mjesec održati edukacija za sve nastavnike na temu učenika s teškoćama. O samoj edukaciji nastavnici će biti na vrijeme obaviješteni.

Ravnateljica opominje nastavnike da pripaze kojim se rječnikom obraćaju učenicima zbog pritužbi nekih učenika na pojedine nastavnike.